**ՀԱՇՎԵՏՎՈՒԹՅՈՒՆ**

**ՀՀ բնապահպանության նախարարության 2016 թվականի 1-ին կիսամյակի գործունեության հիմնական ձեռքբերումների և հեռանկարային օրակարգում գտնվող կոնկրետ նախաձեռնությունների**

**Ա 1. ՀՀ կառավարության գործունեության 2016 թվականի 1-ին կիսամյակի ծրագրի իրականացում**

**Ա1.1** ՀՀ կառավարության որոշումներով և արձանագրային որոշումներով ընդունվել են Արարատյան և Հարավային ջրավազանային կառավարման պլանները`

ՀՀ կառավարության 31.03.16թ. «Արարատյան ջրավազանային տարածքի կառավարման 2016-2021 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին» N338-Ն որոշումը և «Արարատյան ջրավազանային տարածքի կառավարման 2016-2021 թվականների միջոցառումների ծրագրին հավանություն տալու մասին» N12 արձանագրային որոշումը,

ՀՀ կառավարության 26.03.16թ. «Հարավային ջրավազանային տարածքի 2016-2021 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին» N539-Ն որոշում և «Հարավային ջրավազանային կառավարման տարածքի 2016-2021 թվականների կառավարման պլանի միջոցառումների ծրագրին հավանություն տալու մասին» ՀՀ կառավարության N 20 արձանագրային որոշում:

**Ա.1.2.**Մշակվել է <<Սևանա լճի էկոհամակարգերի վերականգնման, պահպանության, վերարտադրման և օգտագործման միջոցառումների 2017 թվականի տարեկան ծրագիրը>> և ներկայացվել է շահագրգիռ մարմինների քննարկմանը:

**Ա.1.3.**Համաձայնեցման փուլում է «Հայաստանի Հանրապետության կողմից վավերացված միջազգային բնապահպանական կոնվենցիաներից բխող` Հայաստանի Հանրապետության պարտավորությունների կատարման միջոցառումների ցանկը հաստատելու մասին» ՀՀ կառավարության որոշման նախագիծը:

**Ա.1.4.**Մշակվել և ՀՀ կառավարության հաստատմանն է ներկայացվել «Հայաստանի Հանրապետության կառավարության 2012 թվականի օգոստոսի 23-ի
N 1079-Ն որոշման մեջ փոփոխություններ և լրացումներ կատարելու մասին և Հայաստանի Հանրապետության կառավարության 2013 թվականի հունվարի 10-ի N 22-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը:

**Ա.1.5.**Լրամշակման փուլում էԿովկասի բնության հիմնադրամի կողմից ներկայացված` <<Դիլիջան>> ազգային պարկի 2016-2025 թվականների կառավարման պլան>>-ի նախագիծը, որը՝ լրամշակվելուց հետո ներկայացվելու է շահագրգիռ մարմինների քննարկմանը:

. **Ա.2 2016 թվականի գերակա խնդիրների կատարմանն ուղղված քայլերը**

**Ա.2.1 *Սևանա լճում էնդեմիկ ձկնատեսակների տեղում բնական ցիկլի վերականգնում***

Սևանա լճում իշխանի պաշարների վերականգնման և ձկնաբուծության զարգացման համալիր ծրագրի շրջանակներում <<Սևանի իշխանի պաշարների վերականգնման և ձկնաբուծության զարգացման>> հիմնադրամի կողմից մանրաձկան բացթողումները համակարգելու նպատակով ՀՀ բնապահպանության նախարարի 2016 թվականի հունիսի 6-ի N138-Ա հրամանով ստեղծված աշխատանքային խմբի կողմից 2016 թվականի հունիսի 7-ին Սևանա լիճ թափվող Կարճաղբյուր գետ է բացթողնվել Իշխանի գեղարքունի ենթատեսակի 201500 հատ մանրաձուկ, հունիսի 20-ին Կարճաղբյուր և Լիճք գետերում` Իշխանի գեղարքունի ենթատեսակի 221076 հատ մանրաձուկ` իսկ հուլիսի 7-ին` Ծակքար և Բախտակ գետերի միախառնման հատվածում 157200 հատ, Արգիճի գետի ստորին հոսանքում` 125700 հատ Իշխանի ամառային ենթատեսակի մանրաձուկ:

**Ա.2.2 Սևանա լճում և նրա ջրահավաք ավա­զա­նում ձկան ու խեցգետնի պաշարների հաշվառ­ման աշխատանքների իրականացում:**

Սույն թվականի մարտի 21-ին հայտարարվել է մրցույթ՝ Սևանա լճում և նրա ջրահավաք ավա­զա­նում ձկան ու խեցգետնի պաշարների հաշվառ­ման աշխատանքների ձեռքբերման համար:

Մրցույթի արդյունքում հաղթող է ճանաչվել ՀՀ ԳԱԱ «Կենդանաբանության և հիդրոէկոլոգիայի գիտական կենտրոն» ՊՈԱԿ-ը: Վերջինիս հետ ՀՀ բնապահպանության նախարարությունը պայմանագիր է կնքել սույն թվականի ապրիլի 14-ին:

Ներկայացվել է միջանկյալ հաշվետվություն, ինչը սահմանված կարգով ընդունվել է:

**Ա.2.3 Էկոտուրիզմի տեղեկատվական կենտրոնի ստեղծում.**

Մշակվել և ՀՀ կառավարության քննարկմանն է ներկայացվել <<Հայաստանի Հանրապետության կառավարության 2002 թվականի հոկտեմբերի 10-ի № 1638-Ն որոշման մեջ լրացումներ կատարելու մասին>> ՀՀ կառավարության որոշման նախագիծը, որով նախատեսվում է նոր ձեռնարկատիրական գործունեության տեսակներ վերապահել <<Հայաստանի բնության պետական թանգարան>> պետական ոչ առևտրային կազմակերպությանը:

Հայաստանի Հանրապետությունում էկոտուրիզմի զարգացման հնարավորություններն ու հեռանկարները ներկայացվել են 2016թ. մարտի 9-13-ը Գերմանիայի Դաշնային Հանրապետության Բեռլին քաղաքում կայացած <<ITB-Berlin 2016>> էկոտուրիզմին նվիրված միջազգային ցուցահանդեսին, ինչպես նաև ապրիլի 15-17-ը Երևանում կայացած՝ <<INTOUR EXPO -2016>> միջազգային տուրիստական ցուցահանդեսին:

***Ա.2.4. Արարատյան դաշտի ստորերկրյա քաղցրահամ ջրերի պաշարների վերականգնմանն ուղղված միջոցառումների իրականացում***

Ջրավազանային պլանավորման կառավարման և ջրավազանային տարածքային կառավարման բաժինները համատեղ մինչ օրս իրականացրել են թվով 59 հորատանցքերի վրա տեղադրված ջրաչափերի և փականային ռեժիմի բերված հորատանցքերի կնքման և լուծարման աշխատանքներ, ինչի արդյունքում ընդամենը խնայվել է **2878.5 լ/վրկ ջուր:**

Ընթացիկ տարվա 1-ին կիսամյակում կատարվել են հիդրոերկրաբանական մշտադիտարկումներ թվով 128 ստորերկրյա ջրաղբյուրներում` հորատանցքերում և բնաղբյուրներում: Դիտարկումները կատարվել են ջրերի ծախսի, մակարդակի, ջերմաստիճանի և քիմիական կազմի վրա:Դիտարկումների արդյունքներով պարզաբանվել է, որ Արարատյան դաշտի /Արարատի և Արմավիրի մարզերի/ Սիս, Դաշտավան, Եղեգնուտ և Ակնաշեն բնակավայրերի տարածքների դիտակետերում նկատվել են ստորերկրյա ջրերի մակարդակների և ծախսերի բարձրացում մինչև 0,1մ և 1,4լ/վ:Կախված ոռոգման հորերի շահագործման ուժգնությունից Արարատի մարզի Եղեգնավան և Լուսառատ բնակավայրերի դիտակետերում նկատվել են ջրերի մակարդակի բարձրացում /0,12-0,8մ/: Ծախսերի բարձրացումներ են գրանցվել Ախուրյանի և Հյուսիսային ջրավազանային կառավարման տարածքների դիտակետերում: Հարավային ջրավազանային կառավարման տարածքի դիտակետերում տատանումներն աննշան են` իջեցման կամ բարձրացման միտումով:

**Բ. Օրինաստեղծ աշխատանքներ**

2016թ. 1-ին կիսամյակում ընդունվել է բնապահպանության ոլորտը կարգավորող ՀՀ կառավարության 14 և ՀՀ վարչապետի 1 որոշում, ինչպես նաև 1 գերատեսչական ակտ, այդ թվում հիշատակման արժանի են

<<Հարավային ջրավազանային տարածքի կառավարման 2016-2021 թվականների միջոցառումների ծրագրին հավանություն տալու մասին>> ՀՀ կառավարության 26.05.2016թ. N 20-3 արձանագրային որոշումը

 <<Հարավային ջրավազանային տարածքի 2016-2021 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին>> ՀՀ կառավարության 26.05.2016թ. N 539-Ն որոշումը

<<Արարատյան ջրավազանային տարածքի 2016-2021 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին>> ՀՀ կառավարության 31.03.2016թ. N 338-Ն որոշումը,

<<Արարատյան ջրավազանային տարածքի 2016-2021 թվականների կառավարման պլանի միջոցառումների ծրագրին հավանություն տալու մասին>> ՀՀ կառավարության 31.03.2016թ. N 12-32 արձանագրային որոշումը:

***Գ.1. Ջրային ռեսուրսների պահպանության և կառավարման բնագավառ***

***Գ.1.1 Սևանա լճի հիմնահարցերի լուծում***

● Լճի մակարդակը 01.01.2016թ. դրությամբ կազմել է 1900.19մ, ինչը 0.06մ-ով ավել է 01.01.2015թ. համեմատությամբ(1900.13մ): 30.06.2016թ դրությամբ կազմել է 1900.77, ինչը 0.58մ-ով ավել է 2016թ-ի հունվարի 1-ի համեմատությամբ:

● Լճից ոռոգման նպատակով ջրի բացթողումները սկսվել են հունիսի 7-ին: Բացթողնված ջրաքանակը 30.06.2016 թվականի դրությամբ կազմել է 29.529 մլն.խոր.մ՝:

● Սևանա լճի մակարդակը 2002թ-ի հունվարի 1-ից առ 2016թ. հունիսի 30-ը բարձրացել է շուրջ 4.45 մետրով, նախատեսված 3.13մ-ի փոխարեն (տարեկան 0.216մ): Փաստացի լճի բարձրացման ցուցանիշը 1.32մ-ով գերազանցում է օրենքով նախատեսված լճի մակարդակի բարձրացման տեմպի ցուցանիշը:

● Արփա-Սևան ջրատարով տարեսկզբից Սևանա լիճ հունիսի 30-ի դրությամբ մուտք է գործել 102.617 մլն.խոր մ ջրաքանակ, ինչը 6.367 մլն.խոր մ-ով ավել է 2015թ. (96.250 մլն.մ3) նույն օրվա համեմատությամբ:

***Գ.2 Կենսառեսուրսների պահպանության և կառավարման բնագավառ***

**Գ.2.1. ԲՀՊՏ-ներում իրականացվող աշխատանքները**

● ՀՀ բնապահպանության նախարարի 22.12.2015թ. <<ՀՀ բնապահպանության նախարարի 2008թ թվականի հոկտեմբերի 27-ի N364-Ա հրամանում փոփոխություններ կատարելու մասին>> N392-Ն հրամանով վերանայվել և հաստատվել են ԲՀՊՏ-ների կառավարման պլանների կազմման մեթոդական ցուցումները:

● ՀՀ բնապահպանության նախարարի 22.12.2015թ. <<Բնության հատուկ պահպանվող տարածքների կառավարմանն աջակցող խորհուրդ ստեղծելու մասին>> N393-Ա հրամանով ստեղծվել է ԲՀՊՏ-ների կառավարմանն աջակցող խորհուրդ և հաստատվել է խորհրդի կազմն ու աշխատակարգը:

● ԲՀՊՏ-ներում մոնիթորինգի համակարգի ներդրման և իրականացման նպատակով բանակցություններ են ընթանում մի շարք միջազգային բնապահպանական կազմակերպությունների հետ միջոցառումն իրականացնելու համար դրամաշնորհներ ձեռք բերելու ուղղությամբ:

● ԲՀՊՏ-ներում կադաստրի ստեղծման և վարման աշխա­տանքների ապահովման նպատակով ԲՀՊՏ-ների վերաբերյալ տվյալները պարբերաբար հավաքագրվում են և վերլուծվում, ինչպես նաև բանակցություններ են ընթանում մի շարք միջազգային բնապահպանական կազմակերպությունների հետ ԲՀՊՏ-ներում տեղեկատվական բանկի ստեղծման աշխատանքներն ապահովելու նպատակով: Մասնավորապես <<ESRI>> ամերիկյան կազմակերպության հետ համագործակցության արդյունքում ձեռք է բերվել <<ԱՏՀ (GIS)>> քարտեզագրման ծրագրային փաթեթը` վերը նշված կադաստրային աշխատանքներն իրականացնելու համար:

● Համայնքային կառավարմամբ ԲՀՊՏ-ների ստեղծման փորձնական ծրագրերի մշակման և իրականացման նպատակով շարունակվում են Բնության համաշխարհային հիմնադրամի (WWF) կողմից իրականացվող <<Գնիշիկ>> պահպանվող լանդշաֆտի ստեղծման և Կովկասի Բնության հիմնադրամի (CNF) կողմից դրա աջակցության աշխատանքները, որը համայնքային կառավարմամբ ԲՀՊՏ-ների ստեղծման փորձնական ծրագրի մոդել է: <<Գնիշիկ>> պահպանվող լանդշաֆտի հարակից համայնքների համար ստեղծվել է մեղվաբուծական կենտրոն և հիմնվել են պտղատու /6.5 հա/ և խաղողի այգիներ /3.5 հա/: Իրականացվել է նաև <<Գնիշիկ>> ԲՀՊՏ-ի կառավարման պլանի, ինչպես նաև նշված ԲՀՊՏ-ի պահպանման գոտու տնտեսական զարգացման պլանի մշակումը:

● Բանակցություններ են ընթանում մի շարք միջազգային բնապահպանական կազմակերպությունների հետ, բնության հուշարձանների հաստատված ցանկի համալրման, պահպանման գոտիների տարածքների ճշգրտման, հողամասերի սահմանազատման և քարտեզագրման աշխատանքներն իրականացնելու համար դրամաշնորհներ ձեռք բերելու ուղղությամբ:

● 2016 թվականից KFW բանկի ֆինանսավորմամբ իրականացվում է «Կովկասի պահպանվող տարածքների աջակցության ծրագիր-Հայաստան» ծրագիրը, որի շրջանակներում նախատեսվում է նաև «Զանգեզուր» կենսոլորտային համալիրի առանձին տարածքների /ՙՙԱրևիկ՚՚ ազգային պարկ/ քարտեզագրման աշխատանքների իրականացում:

● 2016 թվականին մեկնարկել է <<Հարավային Կովկասում էկոլոգիական միջանցքների ստեղծման աջակցություն>> տարածաշրջանային>> ծրագիրը, որի նպատակն է ստեղծել բարենպաստ միջավայր Կովկասի տարածաշրջանում, չորս էկոլոգիական խոշոր միջանցքներ ստեղծելու միջոցով:

● Հայ - Իրանական համագործակցության շրջանակներում շարունակվել են երկկողմ բանակցությունները, ինչի արդյունքում Հայ-իրանական սահմանին գտնվող <<Արևիկ>> ազգային պարկի տարածքում և հարող միգրացիոն ուղիների տեղամասերում ընտրվել են տեսախցիկների տեղադրման նոր վայրեր և շարունակվել են նկարահանումները:

● Իրականացվում է Հայաստանում կովկասյան ազնվացեղ եղջերուի վերաբնակեցման ծրագիրը, որի հիմնական նպատակն է «Դիլիջան» ազգային պարկում հիմնել նշված տեսակի կենսունակ վերարտադրվող խումբ: Ծրագրի գործողությունները ներառում են «Դիլիջան» ազգային պարկում եղջերուների բազմացման կենտրոնի ստեղծում, նշված տեսակի 4 արու և 11 էգ առանձնյակների ձեռքբերում և տեղափոխում Հայաստան, բազմացման կենտրոնի աշխատակիցների ուսուցում, կենդանիների խնամք և բազմացում, այնուհետև նրանց ազատ արձակում բնություն և հետագա մոնիթորինգ: Ներկայումս տարածքը հատկացված և ցանկապատված է: Ներմուծվող առանձնյակների արյան նմուշները Գերմանիա են ուղարկվել գենետիկ անալիզի՝ հայաստանյան տեսակի հետ համապատասխանությունը որոշելու նպատակով:

● ՀՀ բնապահպանության նախարարի և Ռուսաստանի Դաշնության բնական ռեսուրսների և էկոլոգիայի նախարարների միջև կնքվել է շրջակա միջավայրի պահպանության բնագավառում համագործակցության մասին Հուշագիր, որի կետերի իրականացման շրջանակներում համաձայնություն է ձեռք բերվել կովկասյան ազնվացեղ եղջերուի ՀՀ ներկրման գործընթաց կազմակերպելու հարցում: ՀՀ բնապահպանության նախարարի առաջարկությամբ ռուսական կողմը համաձայնություն է տվել ազնվացեղ եղջերուի մի քանի առանձնյակներ հայկական կողմին անվճար տրամադրելու ուղղությամբ: Առաջիկայում փոխադարձ այցելությունների ընթացքում կհամաձայնեցվեն այդ գործընթացի իրականացման մանրամասները:

● ԲՀՊՏ-ների վերաբերյալ հանրային իրազեկության և էկոկրթության ծրագրի մշակման և իրականացման նպատակով ԲՀՊՏ-ների վերաբերյալ տպագրվել են բուկլետներ ,գրքույկներ, կազմակերպվել են հեռուստահաղորդումներ, մամուլի ասուլիսներ: Մասնակցային կառավարման գործընթացի ակտիվացման նպատակով կազմակերպվել են հանդիպումներ ԲՀՊՏ-ների սահմանակից համայնքների բնակչության հետ: WWF-ի աջակցությամբ <<Գնիշիկ>> պահպանվող լանդշաֆտի հարակից համայնքների համար իրականացվել են իրազեկության բարձրացման միջոցառումներ:

**Գ2.2 Թույլտվություններ և լիցենզիաներ.**

**Հաշվետու ժամանակաշրջանում տրվել են`**

* <<Անհետացման եզրին գտնվող վայրի կենդանական և բուսական աշխարհի տեսակների միջազգային առևտրի մասին>> կոնվենցիայով (CITES) կարգավորման ենթակա վայրի կենդանիների արտահանման և ներմուծման թույլտվություններ` 1401 հատ:

**Գ2.3 Անտառտնտեսական աշխատանքներ**

Բնության հատուկ պահպանվող տարածքներում 2016թ.-ի 1-ին կիսամյակի ընթացքում իրականացվել են 54 հա անտառվերականգնման աշխատանքներ, 5,0 հա տնկարանի խնամքի աշխատանքներ:

***Գ.3. Մթնոլորտային օդի պահպանության բնագավառ***

* Մշակվել և սահմանված կարգով ընդունվել է <Հայաստանի Հանրապետության կառավարության 2007 թվականի մայիսի 17-ի N591-Ն որոշման մեջ լրացում կատարելու մասին>> ՀՀ կառավարության որոշումը ( N 809-Ն, 29.07.2016թ., օզոնաքայքայիչ նյութերի ներմուծման համար երկրորդ փուլով անհատական չափաքանակ ստանալու ժամկետների վերաբերյալ): Այս որոշմամբ պարզեցվել է օզոնային շերտը քայքայող նյութերի ներմուծման անհատական չափաքանակների տրամադրման գործընթացը լրացուցիչ փուլում: Մասնավորապես, ներկայացված հայտերը լիազոր պետական մարմնի կողմից քննության կառնվեն և դրանց վերաբերյալ որոշումներ կկայացվեն յուրաքանչյուր հայտի ընդումունից հետո 5 աշխատանքային օրվա ընթացքում: Բացի այդ, նախարարության ինտերնետային կայքում կտեղադրվի օպերատիվ տեղեկատվություն ընդհանուր չափաքանակի մնացորդի վերաբերյալ:
* Մշակվել և սահմանված կարգով համաձայնեցվել է << Մթնոլորտային օդի պահպանության մասին>> Հայաստանի Հանրապետության օրենքի նախագծի հայեցակարգի>> նախագիծը: Ներկայումս պատրաստվում է նախագծի փաթեթը` ՀՀ կառավարության քննարկմանը ներկայացնելու համար: Նախագծի ընդունման դեպքում հայեցակարգը իրավական հենք կհանդիսանա մթնոլորտային օդի պահպանության ժամանակակից գործընթացների ձևավորման համար, ինչպես նաև այն համահունչ կլինի զարգացած երկրներում, մասնավորապես, ԵՄ-ում գործող հասկացություններին և չափանիշներին, և դյուրին կդարձնի ԵՄ օրենսդրությանը մոտարկման, ներդաշնակեցման ուղին:

Իրականացվել է սահմանային թույլատրելի արտանետումների /ՍԹԱ/ նորմատիվների նախագծերի քննություն և տրամադրվել է չափաքանակների/արտանետման 59 թույլտվություն:Օզոնային շերտը քայքայող նյութերի /ֆրեոն տեսակի գազ/ ներմուծման մեկանգամյա լիցենզիաների և թույլտվությունների տրամադրում- 1 լիցենզիա:

**Գ.4. Ընդերքի և հողերի պահպանության բնագավառ**

● Մշակվում է «ՀՀ ընդերքի մասին օրենսգրքում լրացումներ և փոփոխություններ կատարելու մասին» ՀՀ օրենքի նախագիծը, որի նպատակն է կանոնակարգել ընդերքօգտագործման թափոնների և թափոնների գործածության օբյեկտների կառավարման հետ կապված խնդիրները,

3,Իրականացվել են աշխատանքներ AutoCad և GIS տեղեկատվական միջավայրերում թվային քարտեզների ստեղծման ուղղությամբ՝ կազմվել են ՀՀ Գեղարքունիքի մարզի հողերի բնական տիպերի տարածման քարտեզները, որոնց վրա տեղադրվել են հողերի տիպերը, անտառային հողերը և օգտակար հանածոների հանքավայրերով զբաղեցրած տարածքները,

● Կառավարության 2011թ.-ի թիվ 1918-Ն որոշման շրջանակներում իրականացվող ՀՀ համայանքներում հողերի նպատակային նշանա­կու­թյունը փոխելու գործընթացի կանոնակարգման նպատակով AutoCad տեղեկատվական միջավայրում ներբեռնվել են 58 հողաշինարարական գործերով ներկայացվող հողակտորների կոորդինատները՝ ՀՀ բնապահպանական օրենսդրությանը վերաբերվող սահմանափակումներին դրանց առնչությունն ուսումնասիրելու նպատակով,

● .ՀՀ կառավարության 13.08.2013թ.-ի թիվ 1079-Ն և ՀՀ կառավարության 10.01.2013թ.-ի թիվ 22-Ն որոշումներով սահմանված՝ խախտված հողերի վերականգնման և օգտակար հանածոների արդյունահանված տարածքի, արդյունահանման ընթացքում առաջացած արտադրական լցակույտերի տեղադիրքի և դրանց հարակից համայնքների բնակչության անվտան­գության ու առողջության ապահովման համար մշտադիտարկումների արդյունավետ իրականացումն ապահովելու նպատակով կատարվել են համապատասխան տեղեկատվական բազաների թարմացման և համալրման աշխատանքները, աշխատանքային քննարկումներ են իրականացվել ՀՀ էներգետիկայի և բնական պաշարների նախարարության և մի շարք ընդերքօգտագործողների հետ:

**Գ.5. Վտանգավոր նյութերի և թափոնների կառավարման բնագավառ**

Մշակվել և սահմանված կարգով ՀՀ կառավարություն է ներկայացվել՝

 ● <<Հայաստանի Հանրապետության կառավարության 2003 թվականի հունվարի 30-ի N 121-Ն որոշման մեջ փոփոխություններ և լրացումներ կատարելու մասին>> ՀՀ կառավարության որոշման նախագիծը, որով պարզեցվել և հստակեցվել է վտանգավոր թափոնների վերամշակման, վնասազերծման, պահպանման, փոխադրման և տեղադրման գործունեության լիցենզիա տրամադրելու ընթացակարգը և ամրագրվել ներդիրի հասկացությունը,

 ● <<Հայաստանի Հանրապետության կառավարության 2005 թվականի մարտի 17-ի N 293-Ն որոշման մեջ փոփո­խություն կատարելու մասին>> ՀՀ կառավարության որոշման նախագիծը, որով նախատեսվում է <<Հայաստանի Հանրապետությունում արգելված քիմիական նյութերի և թունաքիմիկատների ցանկը>> համալրել Ռոտերդամի կոնվենցիայով կարգավորման ենթակա՝ նոր քիմիական նյութերով և թունաքիմիկատներով՝ ի կատարումն կոնվենցիայով Հայաստանի Հանրապետության ստանձնած պարտավորությունների:

 ● Հայաստանի Հանրապետության կողմից 2003 թվականին վավերացված <<Կայուն օրգանական աղտոտիչների մասին>> Ստոկհոլմի կոնվենցիայով ստանձնած պարտավորությունների կատարման նպատակով վերանայվել և նորացվել է <<Կայուն oրգանական աղտոտիչների մասին>> Ստոկհոլմի կոնվենցիայի իրականացման ազգային ծրագիրը, ինչի արդյունքում մշակվել է Ստոկ­հոլմի կոնվենցիայի իրականաց­ման գործողությունների ազգային ծրագրի 2016-2020 թվականներին իրականացվելիք միջոցառումների ցանկը: Այն համաձայնեցվել է շահագրգիռ մարմինների հետ և նախատեսվում է ս.թ. սեպտեմբեր ամսին ՀՀ կառավարության քննարկմանը ներկայացնել <<Հայաստանի Հանրապետությու­­­նում <<Կայուն օրգանական աղտոտիչների մասին>> Ստոկ­հոլմի կոնվենցիայի իրականաց­ման գործողությունների ազգային ծրագրի 2016-2020 թվականներին իրականացվելիք միջոցառումների ցանկին հավանու­թյուն տալու մասին>> ՀՀ կառավարության արձանա­գրային որոշման նախագիծը:

 ●.Իրականացվել է ՀՀ տարածքում գործող կազմակերպություններում 2015 թվականի ընթացքում առաջացած արտադրության և սպառման թափոնների պետական հաշվառում:

 ●Սկսվել է սնդիկի հիմնական աղբյուրների և սնդիկ պարունակող ապրանքների ու թափոնների հաշվառման երկրորդ փուլը՝ Սնդիկի վերաբերյալ Մինամատայի կոնվենցիան Հայաստանի Հանրապետության կողմից վավերացնելու նպատակով:

●Իրականացվում է <<Առկա լավագույն տեխնոլոգիայի և բնապահպանական իմաստով լավագույն տնտեսական գործունեության մեթոդաբանության կիրառումը` բաց այրման աղբյուրներից կայուն օրգանական աղտոտիչների ոչ կանխամտածված արտանետումների նվազեցման համար>> ծրագիրը, որը նպատակաուղղված է դիօքսինների և ֆուրանների արտանետումների կրճատմանը բաց այրման աղբյուներից:

**Գ.6. Շրջակա միջավայրի վրա ներգործության պետական մոնիթորինգի բնագավառ**

●Հաշվետու ժամանակահատվածում օդային ավազանի աղտոտվածության դիտարկումներ կատարվել են հանրապետության Երևան, Գյումրի, Վանաձոր, Ալավերդի, Հրազդան, Արարատ, Կապան, Քաջարան, Չարենցավան, Մարտունի և Ծաղկաձոր քաղաքներում, Սյունիք համայնքում:

 «Եվրոպայում մեծ հեռավորությունների վրա անդրսահմանային աղտոտիչների տարածման դիտարկումների և գնահատման համատեղ (EMEP) ծրագրի» շրջանակում իրականացվել է օդի աղտոտվածության դիտարկումներ Արագածոտնի մարզի Ամբերդի օդի անդրսահմանային աղտոտվածության գնահատման կայանում:

●Մակերևութային ջրերի քիմիական որակի դիտարկումներ իրականացվել են հանրապետության 42 գետի, Արփա-Սևան թունելի, Ապարանի, Ազատի, Կեչուտի, Ախուրյանի, Արփի լճի ջրամբարների, Երևանյան լճի և Սևանա լճի` 131 դիտակետում:

«Միջազգային գետավազանների շրջակա միջավայրի պահպանություն» ԵՄ ծրագրի շրջանակում իրականացվել է Դեբեդ և Ախուրյան գետավազանների ջրերի որակի էկոլոգիական մոնիտորինգ (հիդրոլոգիական, հիդրոկենսաբանական և հիդրոքիմիական):

**Գ.7. Բնապահպանական պետական փորձաքննության բնագավառ**

ՀՀ բնապահպանության նախարարություն՝ շրջակա միջավայրի վրա ազդեցության փորձաքննության են ներկայացվել 78 նախատեսվող գործունեությունների և հիմնադրութային փաստաթղթերի նախնական գնահատման հայտեր, 32 նախատեսվող գործունեությունների և հիմնադրութային փաստաթղթերի գնահատման հաշվետվություններ:

Սահմանված կարգով տեխնիկական առաջադրանքներ են տրամադրվել 37 նախատեսվող գործունեությունների և հիմնադրույթային փաստաթղթերի նախնական գնահատման հայտերին: Փորձաքննական եզրակացություններ են տրամադրվել 55 նախատեսվող գործունեությունների նախնական գնահատման հայտերին, հիմնական փուլի գնահատման հաշվետվություններին և հիմնադրութային փաստաթղթերին:

Փորձաքննության գործընթացում են գտնվում 37 նախատեսվող գործունեությունների, հիմնադրութային փաստաթղթերի նախնական գնահատման հայտեր և գնահատման հաշվետվություններ:

<<Շրջակա միջավայրի վրա ազդեցության գնահատման և փորձաքննության մասին>> ՀՀ օրենքով և <<Հանրային ծանուցման և քննարկումների իրականացման կարգը սահմանելու մասին>> ՀՀ կառավարության 19 նոյեմբերի 2014թ. N 1325-Ն որոշմամբ սահմանված կարգով Հանրային քննարկումների բոլոր հայտարարությունները հրապարակվել են մամուլում և տեղադրվել են ՀՀ բնապահպանության նախարարության պաշտոնական կայքում:

**Գ.8 Միջազգային համագործակցություն**

Համաձայնեցման փուլում է «ՀՀ կողմից վավերացված միջազգային բնապահպանական կոնվենցիաներից բխող` Հայաստանի Հանրապետության պարտավորությունների կատարման միջոցառումների ցանկը հաստատելու մասին» ՀՀ կառավարության որոշման նախագիծը:

Շարունակվել է համագործակցությունը բնապահպանության ոլորտում Իրանի Իսլամական Հանրապետության հետ` համաձայն Հայաստանի Հանրապետության բնապահպանության նախարարության և Իրանի Իսլամական Հանրապետության բնապահպանական վարչության միջև բնապահպանական համագործակցության վերաբերյալ ստորագրված Փոխըմբռնման Հուշագրի և դրա աշխատանքային ծրագրի: Համաձայնեցման ամփոփիչ փուլում է գտնվում բնապահպանության ոլորտում համագոծակցության նոր Փոխըմբռնման Հուշագրի նախագիծը, որը շուտով կներկայացվի ՀՀ արտաքին գործերի նախարարություն` իրանական կողմին փոխանցելու նպատակով: Վրաստանի հետ շարունակվում է համագործացությունը տարածաշրջանային բնապահպանական ծրագրերի շրջանակներում: Ռուսաստանի Դաշնության հետ ստորագրվել է երկկողմ համագործակցության հուշագիրը, քննարկման փուլում է նշված Հուշագրի 2016-2017թթ. իրականացման ծրագրի նախագիծը, ստորագրվել է Բելառուսի Հանրապետության հետ երկկողմ հուշագիրը, Ղազախստանի Հանրապետության հետ երկկողմ համագործակցության հուշագրերը համաձայնեցման փուլում է: Համաձայնեցման փուլում է գտնվում նաև Չեխիայի Հանրապետության Բնության պահպանության գործակալության և Հայաստանի Հանրապետության Բնապահպանության նախարարության աշխատակազմի Կենսառեսուրսների կառավարման գործակալության միջև տեղեկատվության և փորձի փոխանակման վերաբերյալ Համագործակցության հուշագիրը:

Հաշվետու ժամանակաշրջանում ստորագրվել են հետևյալ պայմանագրերը`

 **2016թ. մարտի 18-ին** կնքվել են Կովկասի Բնության Հիմնադրամի կողմից «Դիլիջան» ազգային պարկ» և «Արփի լիճ» ազգային պարկ» ՊՈԱԿ-ների աջակցության 3-ամյա /2016-2018թթ./ դրամաշնորհային պայմանագիրը: **2016թ. հունիսի 15-ին** կնքվել է Կովկասի Բնության Հիմնադրամի կողմից «Զանգեզուր» կենսոլորտային համալիր» ՊՈԱԿ-ի աջակցության մեկամյա դրամաշնորհային պայմանագիրը:

**Գ.10. Կապը հասարակության և ԶԼՄ-ների հետ**

Հանրային քննարկման են դրվել 3 ՀՀ կառավարության որոշում: Գումարվել է հասարակական խորհրդի 1 նիստ: Պատրաստվել է 420 մամուլի հաղորդագրություն ու տեղեկանք:

 ՀՀ բնապահպանության նախարարն աշխատանքային այցերով եղել է 7 ՀՀ մարզում:

էկոկրթական ուսուցողական ծրագրի շրջանակներում` Դիլիջան, Սևան ազգային պարկերի հարակից համայնքների և Հրազդանի դպրոցներում տեղի են ունեցել էկոկրթական դասընթացներ:

**Գ.11Տեսչական աշխատանքներ**

Ընդհանուր առմամբ կատարված ստուգումների, փաստաթղթային ուսումնասիրությունների, օպերատիվ միջոցառումների և տեսչության վարույթին հանձնված գործերի վարչական վարույթի արդյունքում հայտնաբերվել են 567 հատ խախտում (նախորդ տարվա նույն ժամանակահատվածում 559 հատ խախտում):

Վարչական տուգանքի են ենթարկվել՝ 379 անձ՝ 25,8մլն․դրամ գումարով։

Կազմվել է վնասի հատուցման 236 որոշում` 35,2մլն. դրամ ընդհանուր գումարով:

Հաշվետու ժամանակահատվածում իրավապահ մարմիններին է ներկայացվել 10.2 մլն. դրամ գումարի 17 գործ:

ԲՊՏ կիրառած պատժամիջոցներից ՀՀ պետական բյուջե մուտքերը կազմել են 31,8 մլն դրամ գումար:

**Տարեկան և հեռանկարային օրակարգում գտնվող նախաձեռնությունները և ծրագրերը**

1.ՀՀ տարածքում տեխնածին աղտոտված հողերի մոնիթորինգի համակարգի ձևավորումը, ինչը պետք է ներառի հողերի բաղադրության, կառուցվածքի, քանակական և որակական ցուցանիշների նկատմամբ տեղեկատվության ստացումը, հավաքագրումը, մշակումը, գնահատումը և տվյալների կենտրոնացված և համադրելի տեղեկատվական բազայի վարումը:

2.Ընդերքօգտագործողների կողմից բնապահպանական կառավարման պլաններով նախատեսված մշտադիտարկումների արդյունքում ստացվող տեղեկատվության հավաքագրման և վերլուծության մեթոդների և ընթացակարգերի հստակեցումը, ինչը հնարավորություն կընձեռի ստանալ հանքային արդյունաբերությամբ ծանրաբեռնված տարածքներում էկոլոգիական ճնշումների իրատեսական պատկերը:

3.Առաջիկայում կնախապատրաստվի օրենսդրական փոփոխությունների փաթեթ /<<Շրջակա միջավայրի վրա ազդեցության գնահատման և փորձաքննության մասին>> ՀՀ օրենքի և ենթաօրենսդրական ակտերի/, որում նախատեսվում է հստակեցնել,պարզեցնել և միջազգային չափորոշիչներին համապատասխանեցնել հանրության իրազեկումը և ներգրավումը իրականացվող գործընթացներին:

4,Նախատեսվում է արդիականացնել ՀՀ տարածքում օդային ավազանի աղտոտվածության մոնիտորինգի ցանցը:

5.Նախատեսվում է ԵՄ աջակցությամբ ՀՀ-ում ներդրված հիդրոկենսաբանական մոնիտորինգի շարունակականության ապահովում:

6.Նախատեսվում է ավտոմատ կենտրոնացված համակարգի ներդրում ձկնաբուծական տնտեսություններում:

7. ՀՀ կառավարության հաստատմանը կներկայացնել «Ախուրյանի ջրավազանային տարածքի 2017-2022 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին» ՀՀ կառավարության որոշման և «Ախուրյանի ջրավազանային տարածքի կառավարման պլանի 2017-2022 թվականների միջոցառումների ծրագրին հավանություն տալու մասին» ՀՀ կառավարության արձանագրային որոշման նախագծերը:

8.Նախատեսվում է «Հայաստանի Հանրապետության ջրային օրենսգրքում փոփոխություններ և լրացումներ կատարելու մասին» ՀՀ օրենքի նախագիծը ներկայացնել ՀՀ Ազգային ժողովի քննարկմանը:

9,Նախատեսվում է <<Դիլիջան>> ազգային պարկ>> և <<Զանգեզուր>> կենսոլորտային համալիր>> ՊՈԱԿ-ներում ստեղծել բնության թանգարաններ:

10,Նախատեսվում է <<Խոսրովի>> անտառ>> պետական արգելոցի տարանցիկ ճանապարհների ստեղծում արգելոցի սահմանակից համայնքների հետ:Արգելոցի սահմանների ճշգրտում և քարտեզագրում:Զբոսաշրջային այնպիսի համակարգի ստեղծում, որը կնպաստի շրջակա միջավայրի պահպանմանը: